Vito Oražem in Lela B. Njatin: Signum punctum
2024-05-10 19:00 - 2024-06-08 14:00 (Europe/Paris) | Maribor center / MMC KIBLA/KiBela, Ulica kneza Koclja 9, Maribor
Odprtje razstave Vita Oražma in Lele B. Njatin: Signum punctum
Vljudno vabljeni na odprtje razstave Vita Oražma in Lele B. Njatin Signum punctum, ki bo v petek, 10. maja 2024, ob 19. uri v prostoru za umetnost KiBela.
Ubesedene podobe in upodobljene besede. Črke in stavki, zgodbe in pogledi, studenci misli, izviri svetlobe. Čebri zavesti in posode spominov. Utrinki v mozaikih naše prepletenosti med predstavljivim in zamišljenim, stičišče neizrekljivega v središču zgodbe. Pripovedi. Sprehodi po stvarnosti in po pomnikih stvarjenja. Skozi prostor-čas, po prostorih čutenja in obstoja. Življenja. Slike. Znaki. Trenutki. Časni v preteklosti, brezčasni v sedanjosti. Hipni in ujeti. V vidno in izrekljivo. V obstoječe in gibljivo. V celovitost in enovitost.

Povezava do originalnega članka

VAKUM predstavlja: Darla Smoking, Shekuza
2024-05-10 20:00 | Okolica / Dvorana Gustaf (Ob železnici 16, Maribor)
Koncert: Darla Smoking! Uvod: Madamdub. Zaključna: Shekuza + vizual: Vitameanxx
Za maj, za praznik dela in delavstvo, za pomlad, za druženje na daljši rok: pet ustvarjalcev, trije dogodki v enem večeru.
Začenjamo pred Gustafom od 20h dalje, ko nas bo z dub akrobacijami vseh barv in deviacij ogrevala Madamdub, veteranka lokalne Dubomb Crew ekipe.
Glavni oder je rezerviran za Darla Smoking, uigrani dvojec, ki skorajda ne rabi posebnega predstavljanja, a pozor: sta tik pred izidom novega albuma in temu primerno uigrana in našpičena. Kdor se ju spomni še iz zadnjega albuma Extinct (2019), se ju spomni po izjemno poslušljivi kakofoniji plesnega duba, elektronike in etno vzorcev ljudstev, ki izginjajo – od Māorov, do aboriginov in ameriških stroselcev. Upamo pa tudi na kake utrinke iz novega albuma, ki bi se naj po napovedih gibal v smeri zvočnih tapiserij, stkanih iz indijskih rag, gamelana iz Balija in iranskega jazza, ki podaja roke puščavskemu bluzu.
Za zaključna dela bo do jutra poskrbel Shekuza aka “sonični čarodej, DJ, producent, skladatelj in klaviaturist.”

Povezava do originalnega članka

Domen Kumer & SLO v KLUBU
2024-05-10 22:00 - 2024-05-11 04:00 | Maribor center / Klub KLUB v Mariboxu (Loška ulica 13, Maribor)
Koncert pevca Domna Kumra v klubu KLUB v Mariboxu.
V klubu KLUB se obeta nepozaben večer, saj prihaja Domen Kumer!
V topli pomladni noči bomo v petek, 10. maja, od 22. ure dalje zaplesali ob ritmih Domnovih hitov, vključno z novo skladbo “HALO, HALO?!”. Pridružite se nam in si privoščite večer, poln pozitivne energije in nepozabnih trenutkov.
Vstopnice bodo kmalu že v predprodaji. Nudimo tudi možnost rezervacije miz. Pokličite ali pošljite SMS na telefonsko številko 070/511/054 ali nam pišite elektronsko sporočilo na rezervacije@klubklub.si.
Prevzem miz je možen do 23. ure. Število miz je omejeno, zato pohitite in rezervirajte svojo mizo do razprodaje. Vstop v KLUB je mogoč s terase ali iz dvigala oziroma garažne hiše MARIBOX. Obiskovalcem je omogočeno brezplačno parkiranje. Pri vstopu v garažno hišo prejmete parkirno kartico, ki jo lahko potrdite na garderobi KLUB-a.

Povezava do originalnega članka

Delavnica za otroke »Ali lahko razmišljaš tako hitro kot Krudovi?«
2024-05-11 09:00 | Okolica / Modra delavnica, Turnerjeva 107, 2313 Fram
Razvijanje pozornosti pri delu in učenju
»Ali lahko razmišljaš tako hitro kot Krudovi?« je delavnica za otroke, ki imajo težave s pozornostjo (ADHD) in ostale, ki
jih ta tematika zanima (7 – 11 let).
Z aktivnostmi na delavnici otroci urijo vzdrževanje pozornosti in koncentracije, delovni spomin in selektivna pozornost. Še posebej so
primerne za otroke, ki so motorično nemirni, impulzivni ali težko zberejo svoje misli.
Vodita Maja in Karolina, študentki 4. letnika Specialne in rehabilitacijske pedagogike.
Več informacij in prijave: www.modra-delavnica.si

Povezava do originalnega članka

Predavanje dr. Marjana Dreva
2024-05-11 10:00 | Maribor center / Židovska 10, 2000 Maribor
Energija estetskega skozi kiparsko bivajoči medij
Vabljeni na 3. likovnoteoretsko predavanje iz sklopa Koncepti prostorov: Fina materija.
Fina materija je nov koncept, ki opisuje različne oblike energije, kot so chi, prana, eterična materija itd. Klaus Volkamer je dokazal, da ta materija prežema vso snov in živo materijo ter ima poljski značaj, je sintropična in toroidalno oblikovana. Dr. Marjan Drev vodi predavanja o vključitvi tega koncepta v likovno delo, kar omogoča umetnikom vzpostavitev interakcije s tem konceptom. Energija “estetskega skozi kiparsko bivajoči medij” je le en vidik te širše družine konceptov, ki kaže na povezavo človeka z naravo in kozmosom.
Vabimo vas na predavanje dr. Marjana Dreva, akademskega kiparja in doktorja likovne teorije, v soboto, 11. maja 2024, ob 10. uri, v Galerijo DLUM, Židovska ul. 10, Maribor.
Moderatorka: Kristina Prah

Povezava do originalnega članka

Zeleni sejem Maribor
2024-05-11 10:00 | Maribor center / Trg svobode Maribor
Naravni, zdravi in slovenski izdelki
Dogodek bo gostil 40 stojnic z unikatnimi izdelki slovenskih podjetij.
Za en dan bo priljubljeni trg v Mariboru postala osrednja točka za vse ljubitelje zdravega življenjskega sloga in lokalne ponudbe. To je odlična priložnost za raziskovanje, odkrivanje in podporo lokalnim ponudnikom.
Vabljeni, da se pridružite super spremljevalnemu programu:

Za čarobno vzdušje bosta poskrbela Smreka Veselka in Vila Krupica.
Podprite dobrodelnost na našem srečelovu za Nastjino Barko.
Spoznajte moč misli in zakon privlačnosti na predavanju.
Sprostite se ob zvočni kopeli.
Udeležite se ekskluzivne kuharske delavnice z Jeleno in sinom Borom, ki bosta predstavila svojo novo kuharico Balkan Vegan.
Otroci bodo navdušeni nad ustvarjalnimi delavnicami izdelovanja semenskih kroglic ter priložnostjo, da se spoznajo s terapevtsko kokoško.
Za vse ljubitelje dobrot bo na voljo bogata ponudba rastlinske kulinarike, ki bo razvajala vaše brbončice!
Pridružite se nam in ustvarite nepozaben dan!

Za več informacij obiščite spletno stran Zeleni sejem.

Povezava do originalnega članka

Janček ježek 3+
2024-05-11 10:00 - 11:30 | Mala dvorana
Janček ježek 3+

Po motivih slovenske ljudske pravljice / 45 min

Zgodba o Jančku bi bila čisto navadna zgodba o čisto navadnem dečku, ki živi povsem povprečno deško življenje, če ga ne bi lepega dne spremenili v ježka. Življenje ježka je, čeprav se marsikomu ne zdi, vse prej kot preprosto in srčkano. Že iz postelje je težko vstati, kaj šele priti čez cesto ali objeti prijatelja. Tudi ježkovega jedilnika se ne bi razveselil noben otrok: sama jabolka, hruške in ob nedeljah mogoče kakšen deževnik za posladek. Ampak to je predstava o sicer navadnem
dečko-ježku, ki pa se nekega meglenega jutra odloči, da ne bo nikoli obupal in bo namesto jabolk raje iskal svojo srečno zvezdo.
Zaigrane zgodbe so bile del programa MARIBOR 2012 – Evropska prestolnica kulture.
Predstava je primerna tudi za prvo triado OŠ

Nakup kart

Povezava do originalnega članka

Skulpture iz gline s kiparjem Marijanom Mirtom
2024-05-11 10:00 - 13:00 | Vetrinjski dvor
Ljubitelji kiparjenja, vabljeni na delavnico ustvarjanja skulpture iz gline. Delavnica je namenjena tako začetnikom kot tistim, ki že imate izkušnje v kiparskem izražanju. Na delavnici vam bo mentor in kipar Marijan razkril materiale in postopke, ki jih sam uporablja pri svojem delu. Postavljajte mu vprašanja, ne bo vam žal!
Delavnica je primerna za odrasle začetnike, število mest je omejeno! Prejeli boste vse potrebne materiale in pripomočke, poskrbljeno pa bo tudi za dobro vzdušje in okrepčilo.

Zakaj se udeležiti delavnice?

Spoznajmo sodobne materiale in orodja za oblikovanje skulptur
Izdelajte si unikaten kiparski izdelek
Ustvarjajmo z ustvarjalcem in pedagogom Marjanom Mirtom
Spoznajte svet likovne umetnosti skozi kiparstvo

Lepo vabljeni, da se v soboto, 11. 5. 2024 v prostorih Vetrinjskega dvora med 10.00 in 13.00 udeležite ustvarjalne delavnice pod mentorstvom akademskega kiparja Marijana Mirta.

Sobotne delavnice za družine in druge zainteresirane pod skupnim imenom Sobota za družbo ponuja obiskovalcem tudi igralni kotiček, igre za najmlajše in ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc BarCoda, ki bo odprt v času MARSovih ustvarjalnih sobot.
Cena na osebo: 220,00 € / osebo, 40,00 € / družino (do 2 odrasla in do 3 otroke). Materiali so vključeni. Mesto si zagotovite s predhodnim nakupom vstopnice na spletni strani MARSa www.marsmaribor.org
Prijave: Zaradi omejenega števila mest vas prosimo, da se predhodno prijavite in sicer s plačilom kotizacije do 8. 5. 2024.

O mentorju:
Marijan Mirt je avtor več javnih skulptur doma in v tujini. Ukvarja se s kiparstvom, slikarstvom, z računalniškim oblikovanjem, s fotografijo in z likovno pedagogiko. Magistriral je na Akademiji likovnih umetnost v Zagrebu in se leta 2000 preselil v Maribor. Pripravil je več kot trideset samostojnih in skupinskih razstav. Prejel je številne nagrade in priznanja, med drugim priznanje Riharda Jakopiča leta 2020 in leta 2023 Glazerjevo listino, zlato medaljo za
kiparstvo na pariškem Salon des Beaux Arts du Carrousel, Louvre 2017 in Orangeria v Palais de Luxembourg 2022 ter štirikrat nagrado DLUM 2013, 2017, 2018 in 2019.

Dogodek organizira Zavod MARS Maribor in Irena Pamič v sodelovanju z Marijanom Mirtom.
Več: http://www.marsmaribor.org/

Povezava do originalnega članka

Dan odprtih vrat vinskih kleti Vodole
2024-05-11 11:00 - 2024-05-12 18:00 | Okolica / Vodole, Malečnik, Maribor
Vabljeni na vinski dogodek
Letos prvič pripravljamo dogodek, kateri bo trajal dva dni. 11. in 12. Maj (sobota-nedelja).
Nepozabno doživetje družinskih vinarjev vam bomo ponovno predstavili na Vodolah. Le nekaj minut iz centra mesta. Vinarji predstavljajo svoja vina in z veseljem predstavijo svojo filozofijo, pridelavo vina in svoje zgodbe.
Dan odprtih vrat vinskih kleti Vodole:
Datumi dogodka:

sobota, 11. maj
nedelja, 12 .maj

Od 12:00-18:00 ure
Vodole, Malečnik, Maribor
Vinarji:

Hiša Joannes Protner
Vino-turizem Protner
Ekološka kmetija Valentan
Vinarstvo MAK
Turistična kmetija EMIL Bračko
Kmečki turizem Bračko – Rebernik

Prispevek: 20,00 EUR (Vinski kozarec in vrečka za kozarec)
Cena za enodnevni obisk znasa 20,00 EUR.
Dvodnevna vstopnina znasa 30,00 EUR na osebo.
V prispevek je vključen obisk in degustacija vin pri sodelujočih šestih vinarjih. Kozarec si ob koncu odnesete domov.
Kako?
Kozarec lahko kupite pri vsakem izmed šestih vinarjev. Vodole so majhen kraj in prednost tega je, da lahko vse vinarje obiščete peš. Želimo predstaviti naše zeleno okolje, neokrnjeno naravo, dobro počutje in naše vinske zgodbe. Vsak obiskovalec po svoji želji obišče vinarje. Pri vinarjih se lahko zadržite poljubno. Razdalje med vinarji so minimalne zato priporočamo, da bo doživetje še bolj popestreno s sprehodom med vinogradi in obiskom vinarjev peš.
Vabljeni, Vinarji Vodol

Povezava do originalnega članka

Dan odprtih kleti - Kamnica
2024-05-11 12:00 - 18:00 | Okolica / Kamnica
Dobrodošli na dnevu odprtih kleti v Kamnici, dobrodošli na sončni strani Kozjaka.

Povezava do originalnega članka

Delavnica z glino: “Odtisi narave v glini”
2024-05-11 16:00 - 18:30 | Vetrinjski dvor
Pridružite se nam na delavnici oblikovanja gline, kjer si boste v prostoročni tehniki izdelali poljubni predmet, na katerega boste odtisnili ali z barvami poslikali odtise narave. Na voljo vam bo veliko različnih elementov iz narave, ki jih boste lahko uporabili med procesom ustvarjanja. Listi, veje, korenine, cvetje, storži… Če želite, lahko s sabo prinesite tudi kaj lepega iz domačega vrta ali sosednjega travnika in tako naredite vaš izdelek še bolj oseben in poseben.
Delavnica je primerna tako za tiste, ki že imate izkušnje z glino, kot tudi za začetnike.
Srčno vabljeni.

Cena na osebo: 45,00 €. Vsi materiali, 2x žganje in glaziranje izdelkov so vključeni v ceno.
Prijave: Število mest je omejeno. Mesto na delavnici si zagotovite s plačilom kotizacije.
info@ateljelela.com.

O mentorici:
Nina Dečman Kološa je ustvarjalka, ki pod svojo blagovno znamko Atelje LeLa izdeluje čudovite skodelice in drugo uporabno keramiko. Po uradni izobrazbi je socialna delavka, življenje pa jo je pripeljalo v svet gline, ki je bila ljubezen na prvi dotik. Oblikovanje gline je njena meditacija. Takrat se umiri, prizemlji in pusti domišljiji prosto pot. Takrat misli odnese proč in vodstvo prevzamejo roke. Navdih najde v naravi. Po sprehodu ob morju ali v gozdu vedno nabira
darove narave, ki jih kasneje vtisne v glino in ji na tak način vdihne prvinskost. Tudi v oblikah zasleduje naravne, organske, nežne, življenjske krivulje in oblike. Je ženska, ki življenje zajemam z veliko žlico in se mu predajam v vseh valovih.

Dogodek organizira Nina Dečman Kološa v sodelovanju z Zavodom MARS Maribor.
Več: http://www.marsmaribor.org/

Povezava do originalnega članka

Pandorina skrinjica 2024 - Štirje letni časi
2024-05-11 19:00, 2024-05-12 16:30 - 18:00, 2024-05-12 19:00 | Dvorana generala Maistra
Plesna predstava na drogovih

Cena vstopnice: 15,00 – 18,00 EUR

Na kaj pomislimo najprej ob besedah “štirje letni časi”? Pomlad, poletje, jesen, zima, pica, Vivaldi, prve cvetlice, morje, sneg, dopust, prazniki, življenjski ritem, ujetost v vsakdanji tempo, ustvarjanje novega, počitek, ljubezen, nov razvoj in novo rojstvo. Štirje letni časi so vse to in še več. Vsak jih doživlja po svoje. Sprostite se v naš, Pandorin svet in uživajte.

Vstopnice je možno kupiti preko spletne prodaje in v času uradnih ur v pisarni Pandora, Tkalski prehod 7, 2000 Maribor.
Uradne ure za prodajo vstopnic: Vsak delovnik: od 8.00 do 14.00
Cene vstopnic:
Sobota, 11. 5. 2024, ob 19.00
Cena: 18,00 €
Nedelja, 12. 5. 2024, ob 16.30
Cena: 15,00 €
Nedelja, 12. 5. 2024, ob 19.00
Cena: 15,00 €

Nakup kart

Povezava do originalnega članka

Heroj 4.0 – Business as Usual
2024-05-11 20:00, 2024-05-12 20:00 | IntimniOder.GT22
IntimniOder.GT22
Heroja sta se ponovno znašla pred bitko svojega življenja. Združila sta moči in medsebojno borbo odložila na stran. Ne borita se več za publiko. Ali proti njej. Borita se skupaj s publiko: za vsebino, za smisel in za čas.
Avtorja in igralca: Uroš Kaurin in Vito Weis
Produkcija: Moment, Gledališče Glej
Vstopnice: 8 / 5 / 0 EUR, moment.si/samopostrezna/
Več informacij o predstavi TUKAJ.

Povezava do originalnega članka

Koncert ansambla KOLO
2024-05-11 20:00 | Maribor center / Dvorana Tabor (Koresova ulica 7, Maribor)
Ansambel ljudskih plesov in pesmi Srbije KOLO, prihaja v Slovenijo!
Vabljeni na večerni koncert v Dvorani Tabor.
Koncert ansambla KOLO se izvajajo v okviru regionalne turneje KOLODROM pod pokroviteljstvom Ministrstva za kulturo Republike Srbije.
Gostitelji koncertov so SKD “Maribor” iz Maribora in KD “Brdo” iz Kranja.
Vstop prost! Dobrodošli!
V soorganizaciji Zveze Srbov Slovenije in Zveze srbskih društev Slovenije bo KOLO izvedlo večerni koncert v Mariboru 11. 05. in v Kranju 12. 05.

Povezava do originalnega članka

Gledališka predstava Zadnja večerja
2024-05-11 20:00 - 22:00 | Kulturni inkubator
Gledališka predstava skupine Odprta scena
ZADNJA VEČERJA
Predstava, ki bi morala biti 20. aprila 2024, je prestavljana!
Nov termin je: Sobota, 11. maj 2024 // 20:00 // Kulturni inkubator

“Če je ta predstava v prvi vrsti o mladih, je aktualna za vse, ker se tiče vseh nas. Ker se dogaja tukaj in zdaj, v tem prostoru in ni izmišljena. Je v resnici zelo, zelo resnična.”— Tia Lončar, režiserka, igralka in vodja kolektiva Odprta scena

Oder Kulturnega inkubatorja bo v soboto, 20. aprila, gostil gledališko skupino Odprta scena. Ekipa bo nastopila s predstavo Zadnja večerja, ki je premiero doživela 12. januarja 2024. Dramedija, kot predstavo opisuje ekipa, se bo v Kulturnem inkubatorju začela ob 20. uri, vstopnice so že v prodaji.
“A smo kej napredoval od naših tastarih al smo še kar na isti točki,” je eno od vprašanj, ki si ga mladi igralci kolektiva Odprta scena zastavljajo v njihovi ‘‘dramediji’’ Zadnja večerja. Predstava je nastala v koprodukciji Odprte scene in Zavoda Bob. Zgodba temelji na motivih literarnega dela in muzikala Rent avtorja Jonathana Larsona. Gre za eno od avtorskih predstav, skozi katere kolektiv gledališke skupine sporoča, da je gledališče medij, ki ga mladi potrebujejo danes bolj kot kadarkoli prej.
Nastopajo David Champaigne (Oskar), Alen Rivić (Taj), Veronika Kržičnik (Jerca), Tina Murenc (Hana) in Tia Lončar (Zoja), ki je predstavo tudi režirala.

NAKUP VSTOPNIC

Fotografija: Špela Koščak, Kaia Grbovšek

gledališka skupina odprta scena
Ekipa Odprta scena je leta 2021 nastala na pobudo Tie Lončar. Zase pravijo, da so ekipa, ‘‘ki skupaj gradi in ustvarja prostor, ki danes lahko ponudi svež koncept iskanja lastnega umetniškega izraza.’’ Skupina, ki deluje na osnovi timskega dela in demokracije, je s pomočjo vseh vpletenih posameznikov uspela zgraditi močno prijateljsko vez in začela ustvarjati nove umetniške projekte.
Vsi člani se že praktično od malih nog ukvarjajo z gledališčem in umetnostjo na sploh. Želeli so si zgraditi ne-toksično, sprejemajoče okolje, ki bo ponujalo vse tisto, kar dramske šole ne – da iz teorije stvari prenesejo v prakso. Torej v prostor, ki dovoljuje, spoštuje, združuje, premaguje, snuje, kreira, ustvarja, ljubi, kritizira, podira in diha. So kolektiv, ki ljubi umetnost, je kritičen in si želi ustvarjati v krogu lepih ljudi (več).
TIA LONČAR, režiserka, igralKa in vodja skupine

Tia je pobudnica začetne ideje Odprte scene, je vodja kolektiva, koordinatorka projektov, režiserka predstav, igralka in vodja laboratorija. Skrbi za praktično izvedbo projektov.
Že več kot sedem let se intenzivno ukvarja z gledališčem, končala je štiriletno igralsko šolo in usposabljanje pri ruskem pedagogu Viktorju Ljubotinu (Stanislavski sistem), obiskuje Studio bratov Lajevec (Strassbergov sistem), stalno se izobražuje na področju gledališke in filmske pedagogike preko Erazmus projektov in izmenjav, udeležuje se treningov različnih konceptov ustvarjanja gledališča, izurila in s cetrifikatom overila, pa se je tudi za trenerko gledališča zatiranih.

NASTOPAJO: David Champaigne – Oskar // Alen Rivić – Taj // Veronika Kržičnik – Jerca // Tia Lončar – Zoja // Tina Murenc – Hana
AVTORSKA EKIPA
Režiserka: Tia Lončar
Pomočnik režiserke: David Champaigne
Dramaturginji: Erika Dizdarević, Ana Kobler Cerovšek
Scenografi: Matjaž Hodeb, kolektiv Odprte scene
Fotografinji: Špela Koščak, Kaia Grbovšek
Glasba: Veronika Kržičnik, Gašper Lovrec
Koprodukcija: Odprta scena Zavod Bob

Povezava do originalnega članka

SobaZaGosteMaribor: Konstruiranje oskrbe
2024-05-13 00:00 - 2024-06-16 00:00 | Maribor
13. 5. – 16. 6. 2024, Maribor
SobaZaGosteMaribor: Konstruiranje oskrbe

Med 13. majem in 16. junijem 2024 bo v okviru rezidenčne platforme SobaZaGosteMaribor, potekala raziskovalna umetniška rezidenca Constructing Care / Konstruiranje oskrbe. V Mariboru bo istočasno gostovalo pet mednarodnih umetnic in raziskovalk, in sicer: Eszter Kállay (Madžarska), Daria Khrystych (Ukrajina), Martyna Miller (Poljska), Vitória Monteiro (Brazilija–Avstrija) in Teri Szűcs (Madžarska). Vse ustvarjalke delujejo v različnih umetniških disciplinah in okoljih, tisto, kar jih povezuje, in kar je tudi glavni poudarek projekta Konstruiranje oskrbe pa je prav raziskovanje povezav med skrbstvenim delom in umetnostjo.

Skozi program projekta Konstruiranje oskrbe si bomo prizadevale preko umetnosti in kritične teorije na različne načine raziskati aktualna vprašanja vezna na pojem skrbstva. Cilj rezidence ni spodbujanje ustvarjanja novih, individualnih del, temveč skupno razmišljanje in načrtovanje sodelovanja za prihodnost. Obravnavale bomo vprašanja globalne krize skrbstva iz lokalne perspektive: od osebnih in medosebnih izkušenj s skrbstvom do političnih razsežnosti krize skrbstva kot so pomanjkanje ustrezne podpore držav, povezava med zaposlenimi v skrbstvenem delu in migracijami, feminizirano delo na področju skrbstva ter spolni vidiki nevidnega, neplačanega dela v skrbstvu. Rezidentke vabimo, da poskusijo odpreti trajnejši razmislek o tem, kako lahko ustvarjalne intervencije, na umetnosti temelječe raziskave in skupnostne umetniške prakse vplivajo na lokalne skupnosti in širšo družbo.

V obdobju trajanja projekta Konstruiranje oskrbe pripravljamo pester program, ki bo v veliki meri odprt za širšo javnost. Vabljeni govorci_ke in gostje_i bodo kustosi_nje, umetniki_ce in teoretiki_čarke, družboslovci_ke, aktivistke_i, socialne_i delavke_ci in predstavniki_ce sindikatov, tako iz mariborskega kot širše slovenskega prostora.

Napovedujemo tudi odprtje razstave avstralske umetnice Danice Knežević, ki bo 6. 6. 2024. Razstava Ritmi skrbi bo s fotografijami in performativnimi videi posredovala kompleksne izkušnje skrbstvenega dela in delila intimno, a politično angažirano znanje o položaju oskrbovalke_ca.

Povezava do originalnega članka

Ustvarjalna Evropa v Mariboru
2024-05-13 10:00 | Studio
Ustvarjalna Evropa (2021–2027) je program Evropske unije za podporo kulturnim in ustvarjalnim sektorjem v Evropi. Program vse do leta 2027 omogoča razpisne priložnosti, ki so zanimive za ustvarjalce in organizacije v kulturnih in ustvarjalnih sektorjih, da soustvarjajo in sodelujejo prek meja in dosežejo širše občinstvo ter pri tem obravnavajo aktualna družbena vprašanja.
Namen dogodka v Mariboru je predstaviti priložnosti za financiranje mednarodnega kulturnega sodelovanja in povezovanja, ki jih omogoča Ustvarjalna Evropa.
Na dogodku bodo sodelovali: Tanja Kos (Motovila / CED Slovenija), Veronika Vodlan (Zavod PIP), Anita Hrast, IRDO – Inštitut za razvoj družbene odgovornosti in Aleš Novak, SNG Maribor / Festival Borštnikovo srečanje.
PROGRAM
I. Kaj je Ustvarjalna Evropa in komu je namenjena?
II. Kateri razpisi Ustvarjalna Evropa bodo aktualni in kakšna je njihova časovnica?
III. Komu iz Slovenije je uspelo – predstavitev izkušenj izvajalcev dveh sofinanciranih projektov
IV. Kako vam lahko v informacijskih točkah pomagamo pri razpisih Ustvarjalna Evropa?
V. Delavnica za prijavitelje na centralizirane razpise EU – kako napisati vlogo na razpis (cca 2 uri)
Dogodek je brezplačen, obvezna je predhodna prijava preko spletnega obrazca do četrtka, 9. maja do 13. ure. Število mest je omejeno.
Dogodek je del aktivnosti nacionalnih informacijskih točk CED Slovenija (Motovila) in Regionalnega stičišča NVO Podravja (Zavod PIP). Organizator si pridržuje pravico do spremembe programa.
Dodatne informacije: pip[at]zavodpip.si in info[at]ced-slovenia.eu.

Organizator:
Zavod PIP (Regionalno stičišče NVO Podravja)
in
Motovila (Center Ustvarjalna Evropa v Sloveniji)

Povezava do originalnega članka

TEČAJ SLIKARIJE, RISARIJE, IGRARIJE 5+
2024-05-13 15:00 - 16:00 | Vetrinjski dvor
VSAK PONEDELJEK od 15.00 do 16.00
Celoletno ustvarjalno raziskovanje otrokom nudi spoznavanje različnih risarskih in slikarskih pristopov, materialov in orodij za likovno ustvarjanje. Program je zasnovan skozi igro, kjer strokovno vodstvo spodbuja poglabljanje v risarske in slikarske pristope z interdisciplinarnim povezovanjem pa še druge vizualne oblike izražanja, kot so gib, performansa, land arta, kiparstvo in drugih oblike ustvarjanja. Vsebine in metode dela so prilagojene starostni stopnji.
Umetniško izražanje zahteva celega človeka in poznavanje mnogoterih področij, ki jih bomo odkrivali skozi delo in igro. Naša šola ponuja neobremenjen stik z ustvarjanjem in spodbuja otroka k raziskovanju materialov in orodij.
Cena za tečaj je 30 EUR/mesec
PRIJAVA: https://docs.google.com/forms/d/e/1FAIpQLSd79gII3EWM_3hNgJvlpdmUm5DOQNlANbCW6PrPEVxGrlOKg/viewform?usp=pp_url
Več informacij na: info@marsmaribor.org

Udeleženci delavnice prejmejo vse potrebne materiale, napotke in spodbudo za delo.
Obvezne so prijave. Število mest je omejeno na 10. Organizator si pridržuje pravico do spremembe programa ali terminov po predhodni uskladitvi z udeleženci.

Organizira: Zavod MARS Maribor

Povezava do originalnega članka

LIKOVNA ZA OTROKE, 7+
2024-05-13 16:30 - 17:30 | Vetrinjski dvor
VSAK PONEDELJEK od 16.30 do 17.30
Celoletno ustvarjalno raziskovanje otrokom nudi spoznavanje različnih risarskih in slikarskih pristopov, raziskovanje materialov in orodij. Udeleženci se spoznajo z osnovami risanja, slikanja, skiciranja, mešanja barv in podobno. Pod strokovnim vodstvom bomo skozi igro spoznavali risarske in slikarske pristope z interdisciplinarnim povezovanjem pa še druge vizualne oblike izražanja, kot so gib, performansa, land arta, kiparstvo in drugih oblike ustvarjanja. Vsebine in metode dela so
prilagojene starostni stopnji.
Umetniško izražanje zahteva celega človeka in poznavanje mnogoterih področij, ki jih bomo odkrivali skozi pogovore. Naša šola ponuja neobremenjen stik z ustvarjanjem in spodbuja otroka k raziskovanju materialov in orodij.
Cena za tečaj je 30 EUR/mesec
PRIJAVA: https://docs.google.com/forms/d/e/1FAIpQLSd79gII3EWM_3hNgJvlpdmUm5DOQNlANbCW6PrPEVxGrlOKg/viewform?usp=pp_url
Več informacij na: info@marsmaribor.org
Udeleženci delavnice prejmejo vse potrebne materiale, napotke in spodbudo za delo.
Obvezne so prijave. Število mest je omejeno na 10. Organizator si pridržuje pravico do spremembe programa ali terminov po predhodni uskladitvi z udeleženci.

Organizira: Zavod MARS Maribor

Povezava do originalnega članka

(De)centralizirana Slovenija
2024-05-13 17:00 | Vetrinjc – BarCoda
Vabimo vas na pogovor o tem, kaj zmanjka “zdaj in takoj” Mariboru na poti do večjih razvojnih možnosti, kako centralizirana je zares Slovenija in kaj bi morali narediti, da jo de-centraliziramo.

Organizator: Vesna zelena stranka in Vetrinjc – BarCoda

Povezava do originalnega članka

ŠtudenTeater: Radio Ratatata
2024-05-13 20:00 - 21:20 | Maribor center / Intimni oder GT22, Glavni trg 22, Maribor
Zgodba istoimenske radijske postaje, ujete v nekem brezčasju, kjer je važno le delovati v etru.
Oddaje, segmenti, intervjuji, oglasi in blazen, halucinogen, umorjen, meta nočni program. Vse samo, da se utišajo dejanski obdajajoči zvoki.
Kdo jih posluša in koliko jih sploh posluša?
Tisti, ki ne morejo spati, tisti, ki bežijo. Bežijo v deželo Nije. Žalostno nepopisna številka teh, ki hrepenijo po tej destinaciji.

Igrajo: Doroteja Drevenšek, Lena Hebar, Muhamed Kulauzović, Izidor Rijavec, Nataša Sernc in Varja Golec Horvat
Besedilo in režija: Petja Golec Horvat
Produkcija: Moment ***

Vstopnice na spletu: https://moment.si/samopostrezna/
Vstopnice v živo: eno uro pred dogodkom na blagajni v GT22 (vhod z Židovske)
Rezervacije na: rezervacije@moment.si

Povezava do originalnega članka

Razstava Natalije Juhart Brglez »Niti tu. Niti tam.«
2024-05-14 10:00 - 2024-06-08 00:00 | Maribor center / Galerija DLUM, Židovska ul. 10, Maribor
Otvoritev v torek, 14. maja 2024, ob 18. uri, v Galeriji DLUM, Židovska ul. 10, Maribor. Kuratorka razstave: Kristina Prah
»V svojih delih raziskujem urbani prostor. Analiziram ga skozi oči sprehajalca, ki se v določen kraj vrača in ga raziskuje skozi množico arhitekturnih posebnosti, geometrijskih struktur ali ornamentov. Posamezne zgoščene detajle kompozicijsko sestavljam s ponavljajočimi se geometrijskimi elementi v prostorsko zaokrožene panoramske ali vedutne celote, hkrati pa se spogledujem z ustvarjanjem prostora, kjer združujem in lomim več perspektiv in pogledov na enem mestu.«
Natalija Juhart Brglez, mag. prof. likovne pedagogike in mag. grafike
Razstava bo na ogled do 8. 6. 2024, od torka do petka, od 10. do 15. ure, ob sobotah, od 10. do 13. ure.

Povezava do originalnega članka

Vinske zgodbe: Steak in vino
2024-05-14 19:00 - 21:30 | Vinske ceste / Vodole 2, Fontana vin – Vodole
Degustacija in peka steakov z vinsko sprejemljavo!Ali veste kako izbrati primerno vino za posamezni steak?
Pridružite se nam na izjemnem dogodku “STEAK in Vino” na Fontani vin Vodole! Ta nepozabna gastronomska izkušnja vam bo omogočila, da postanete pravi mojster priprave steaka in odkrijete popolno vinsko spremljavo za ta izjemni kulinarični užitek.
Na dogodku bodo naši izkušeni kuharski mojstri delili svoje skrivnosti in trike za pripravo popolnega steaka. Poglobili se bomo v različne kose mesa in vam pokazali, kateri del je najprimernejši za določeno vrsto priprave. Naučili se boste, kako doseči želeno stopnjo zapečenosti, sočnost in okus vašega steaka.
Poleg tega boste imeli priložnost degustirati vrhunska vina, ki se odlično ujemajo s steaki. Naši sommelieri vam bodo predstavili različne vinske sorte, njihove arome in kako izbrati vino, ki bo popolno dopolnilo okus mesa. S tem boste ustvarili harmonijo okusov, ki vam bo pričarala nepozabno kulinarično doživetje.

Povezava do originalnega članka

Kvartet Szymanowski, Kevin Spagnolo
2024-05-14 19:30 | Dvorana Union, Maribor
KVARTET SZYMANOWSKI
Agata Szymczewska, violina
Robert Kowalski, violina
Volodia Mykytka, viola
Karol Marianowski, violončelo
KEVIN SPAGNOLO, klarinet
Programska knjižica 2023/2024
Spored:
Felix Mendelssohn-Bartholdy: Godalni kvartet št. 2 v a-molu, op. 13
***
Aleksander Glazunov: Oriental Reverie za klarinet in godalni kvartet
Wolfgang Amadeus Mozart: Kvintet za godalni kvartet in klarinet v A-duru, KV 581
Mladi italijanski klarinetist Kevin Spagnolo je eden najbolj navdušujočih talentov, kar smo jih gostili na našem odru. Še vedno se spominjamo njegovega
nastopa iz leta 2022, ko je na turneji s Švedskim komornim orkestrom nadomeščal obolelega Martina Frösta in nam nepričakovano podaril pravi zvezdniški večer. Spagnolo se od zmage na uglednem mednarodnem glasbenem tekmovanju v Ženevi hitro vzpenja na mednarodni koncertni sceni in kot solist nastopa z najuglednejšimi partnerji. Prepričuje z vratolomno lahkotnim obvladovanjem svojega glasbila in navdušuje s spontanostjo in svobodo. O svojem glasbenem credu pravi: »Glasba je ena od najbolj popolnih poti pri iskanju notranjega otroka; izraža vso ranljivost in čustva ter črpa užitke iz slišanega in videnega, tako kot otrok. Moj cilj je ponovno odkriti klasično glasbo, in sicer skozi tveganja, doseganja skrajnih meja zmogljivosti glasbila ter hkrati z analizo in razumevanjem skladateljevega namena vse do najmanjših podrobnosti. Ves ta trud mora pri igri delovati kot nagon in kar se da spontano.« Kevina Spagnola bomo tokrat občudovali kot komornega glasbenika z uglednimi partnerji, člani godalnega kvarteta Karla Szymanovskega. Osvežena in pomlajena poljsko-ukrajinska zasedba s svojimi sugestivnimi nastopi nadgrajuje uspehe zavidljive petindvajsetletne tradicije ter s popolno tehnično izvedbo in izrazno ponotranjeno interpretacijo ponuja protiutež mlademu virtuoznemu glasbenemu sopotniku.

Povezava do originalnega članka

Zvonimir Florijančić: »Odnosi in simptomi«
2024-05-15 00:00 - 2024-05-30 00:00 | OBRAT
do 30. 5. 2024 med 13.00 in 18.00, OBRAT
Zvonimir Florijančić: »Odnosi in simptomi«
V četrtek, 9. 5. 2024, te ob 18.00 vabimo v OBRAT, prostor umetnosti in participacije na otvoritev razstave del, ki jih je tekom svojega dela in bivanja v Mariboru ustvaril naš ESE prostovoljec Zvonimir.

Razstava bo na ogled vsak delavnik med 13.0013.00 in 18.0018.00 do 30.30.5.5.2024.2024.

BesedeBesedeavtorjaavtorjaZvonimirjaZvonimirjaFlorijančića:Florijančića:

Preden sem v okviru Evropske solidarnostne enote prišel v Maribor na 10 mesečni prostovoljski projekt v Pekarno Magdalenske mreže sem študiral vizualno umetnost na Akademijo za umetnost in kulturo v Osjeku. Med študijem me je začela zanimati grafika, s katero sem se ukvarjal tudi tukaj v Mariboru. Veliko veselje sem našel v eksperimentiranju z različnimi materiali in kemikalijami, večinoma kovinami in kislinami ter v tehinkah, ki so temeljije na naravnih materialih. Zaradi pomanjkanja opreme za tiskanje sem našel zanimivo domačo tehniko grafike z želatino.

Želatinski tisk je tehnika monotipije, idealna za začetnike; je enostavna in vključuje le nekaj materialov: želatinsko ploščo, barvo in papir. Zanimiva se mi zdi zato, ker ima več možnosti za eksperimentiranje na vsakem koraku postopka, zame pa je najbolj zanimiv del kuhanje in priprava želatinskih plošč ter raziskovanje novih stvari, ki so povezane z mojim zanimanjem.

Na razstavi predstavljam dela, ki sem jih ustvaril med bivanjem v Mariboru in so plod mojega eksperimentiranja z novimi tehnikami in mediji. Najprej sem delal s fotografijami, ki sem jih posnel pred časom in so bile povezane z lepimi trenutki. Uporabljal sem jih predvsem za eksperimentiranje in prve poskuse želatinskega tiska. Pri nekaterih sem imel drugačen pristop, saj sem želel odkriti meje abstraktnega potenciala, zanimala me je pot tekočih in nepredvidljivih podob z nadaljevanjem, kjer so se končale. Najbolj sem užival v izdelovanju globokega tiska. Najprijetnejše je bilo prekinjanje procesa jedkanja z vodo, ki je dalo vedno drugačne rezultate in je bilo izjemno nepredvidljivo. Tu sem popolnoma izpustil nadzor nad svojim delom in prepustil vodi, da določa izdelek.

Med eksperimentiranjem sem začel razmišljati o stvareh, ki jih želim izraziti v svojem delu in ugotovil, da se moram osredotočati na vezi, ki so pomembne v mojem življenju. Prišel sem do zaključka, da je zame najpomembnejše, da obudim vez s sestro, s katero sva se oddaljila. Tehniko sem začel uporabljati na fotografijah iz najinega otroštva in jo apliciral na različnih podlagah ter mešal z različnimi mediji. S tem sem predstavil razvoj ideje o komunikaciji in povezanosti, ki je premalo razvita.

Projekt izvaja ESE prostovoljec in je financiran s strani Evropske komisije.

Povezava do originalnega članka

Festival duševnega zdravja 2024
2024-05-15 10:00 | Maribor center / Mladinska ulica 29, 2000 Maribor
Korak za duševno dobrobit
Festival duševnega zdravja 2024 skuša približati pomen duševnega zdravja širši javnosti.

Z namenom približanja področja duševnega zdravja prebivalkam in prebivalcem Slovenije ter dviga ozaveščenosti o njegovi pomembnosti kot več kot le odsotnosti bolezni, bo letos 15. maja 2024, od 10. do 18. ure, pred stadionom Ljudski vrt v Mariboru, potekal 2. Festival duševnega zdravja.
Festival je zasnovan tako, da nagovarja ljudi vseh starostnih skupin, vključno z mladostniki, odraslimi (vključno s starši in delovno aktivnim prebivalstvom) ter starejšimi.
Potrebna je predhodna prijava na tej povezavi.

Povezava do originalnega članka

Igrajmo se stari in mladi
2024-05-15 16:30 - 19:00 | Maribor center / Dominkuševa 5, Maribor
Medgeneracijske igre ob svetovnem dnevu družine
Vabljeni na medgeneracijske igre ob svetovnem dnevu družine 15.5.2024 med 16.30 in 19. uro na Mali tržnici (Dominkuševa 5 v Mariboru), pri trgovini Zelena japka.
Igrali se bomo igre: ristanc, štrbunk, šah, fuclanje, kičkanje, gumitvist… Prinesite kakšno igro, ki jo obvladate! Z nami bo tudi slovensko-brazilska družina Novak.

Povezava do originalnega članka
